พระราชกฤษฎีกาการได้รับเงินประจำตำแหน่งของข้าราชการทหารพ.ศ. ๒๕๕๓ ภูมิพลอดุลยเดชป.ร.ให้ไว้ ณ วันที่๒๔ มิถุนายน พ.ศ. ๒๕๕๓เป็นปีที่ ๖๕ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดประเภทตำแหน่งและการได้รับเงินประจำตำแหน่งของข้าราชการทหารอาศัยอำนาจตามความในมาตรา ๑๘๗ของรัฐธรรมนูญแห่งราชอาณาจักรไทย และมาตรา ๑๒วรรคสาม แห่งพระราชบัญญัติระเบียบข้าราชการทหาร พ.ศ. ๒๕๒๑ ซึ่งแก้ไขเพิ่มเติมโดยพระราชบัญญัติระเบียบข้าราชการทหาร(ฉบับที่ ๗) พ.ศ. ๒๕๕๑ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกาการได้รับเงินประจำตำแหน่งของข้าราชการทหารพ.ศ. ๒๕๕๓มาตรา๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ตำแหน่งข้าราชการทหารที่จะได้รับเงินประจำตำแหน่งประเภทบริหารระดับสูงได้แก่ ตำแหน่งตั้งแต่ชั้นยศ พ.อ. อัตราเงินเดือน พ.อ. (พิเศษ) หรือ น.อ.อัตราเงินเดือน น.อ. (พิเศษ) ขึ้นไปที่มีฐานะและหน้าที่ในการบริหารงาน ดังต่อไปนี้(๑)หัวหน้าส่วนราชการระดับกระทรวง กองทัพ หน่วยบัญชาการ กองบัญชาการมณฑลทหารบก จังหวัดทหารบก กองพล กองเรือ ฐานทัพเรือกองพลบิน กรม กอง หมวดเรือ หมู่เรือ อู่เรือ ท่าเรือ กองบิน หน่วยบิน ศูนย์สำนักงาน สำนัก ฝ่าย สถานี สถาบัน สถานศึกษา สถานพยาบาล โรงงาน หรือเทียบเท่า(๒)รองหัวหน้าส่วนราชการระดับกระทรวง กองทัพ หน่วยบัญชาการ กองบัญชาการมณฑลทหารบกจังหวัดทหารบก กองพล กองเรือ ฐานทัพเรือ กองพลบิน กรม กอง หมวดเรือ หมู่เรืออู่เรือ ท่าเรือ กองบิน ศูนย์ สำนักงาน สำนัก ฝ่าย สถานี สถาบัน สถานศึกษาสถานพยาบาล โรงงาน หรือเทียบเท่า(๓)ผู้ช่วยหัวหน้าส่วนราชการระดับกระทรวง กองทัพ หน่วยบัญชาการ กองบัญชาการมณฑลทหารบกจังหวัดทหารบก กองพล กองเรือ ฐานทัพเรือ กองพลบิน กรม กอง หมวดเรือ หมู่เรืออู่เรือ ท่าเรือ กองบิน ศูนย์ สำนักงาน สำนัก ฝ่าย สถานี สถาบัน สถานศึกษาสถานพยาบาล โรงงาน หรือเทียบเท่า(๔)ราชองครักษ์ประจำ ผู้บังคับการเรือ(๕)เสนาธิการ รองเสนาธิการ ผู้ช่วยเสนาธิการที่กระทรวงกลาโหมกำหนดให้เป็นตำแหน่งผู้บังคับบัญชาของส่วนราชการ(๖)ตำแหน่งอื่นที่มีฐานะและหน้าที่ในการบริหารงานเทียบได้ไม่ต่ำกว่าตำแหน่งใน (๑) (๒)หรือ (๓) ตามที่ กขท. กำหนดมาตรา๔ตำแหน่งข้าราชการทหารที่จะได้รับเงินประจำตำแหน่งประเภทบริหารระดับกลางได้แก่ ตำแหน่งชั้นยศ พ.อ. หรือ น.อ. ที่มีฐานะและหน้าที่ในการบริหารงานดังต่อไปนี้(๑)หัวหน้าส่วนราชการระดับจังหวัดทหารบก กรม กองพัน กอง หมวดเรือ กองบิน ศูนย์สำนักงาน สำนัก สถานี ป้อม สถาบัน สถานศึกษา สถานพยาบาล โรงงาน หรือเทียบเท่า(๒)รองหัวหน้าส่วนราชการระดับจังหวัดทหารบก กรม กองพัน กอง หมวดเรือ กองบิน หน่วยบินศูนย์ สำนัก สถานี ป้อม สถาบัน สถานศึกษา สถานพยาบาล โรงงาน หรือเทียบเท่า(๓)ผู้ช่วยหัวหน้าส่วนราชการระดับกรม กองพัน กอง หมวดเรือ กองบิน ศูนย์ สำนัก สถานีป้อม สถาบัน สถานศึกษา สถานพยาบาล โรงงาน หรือเทียบเท่า(๔)ราชองครักษ์ประจำ ผู้บังคับการเรือ ต้นเรือ(๕)เสนาธิการ รองเสนาธิการที่กระทรวงกลาโหมกำหนดให้เป็นตำแหน่งผู้บังคับบัญชาของส่วนราชการ(๖)ตำแหน่งอื่นที่มีฐานะและหน้าที่ในการบริหารงานเทียบได้ไม่ต่ำกว่าตำแหน่งใน (๑) (๒)หรือ (๓) ตามที่ กขท. กำหนดมาตรา๕ตำแหน่งข้าราชการทหารที่จะได้รับเงินประจำตำแหน่งประเภทวิชาชีพเฉพาะ (วช.)ได้แก่ ตำแหน่งตั้งแต่ชั้นยศ พ.ท. หรือ น.ท. ขึ้นไป ดังต่อไปนี้(๑)ตำแหน่งที่มีลักษณะงานวิชาชีพที่ต้องปฏิบัติโดยผู้สำเร็จการศึกษาในระดับปริญญาที่ไม่อาจมอบหมายให้ผู้มีคุณวุฒิอย่างอื่นปฏิบัติงานแทนได้และเป็นงานที่มีผลกระทบต่อชีวิตและทรัพย์สินของประชาชนอย่างเห็นได้ชัดโดยมีองค์กรตามกฎหมายทำหน้าที่ตรวจสอบกลั่นกรองและรับรองการประกอบวิชาชีพ รวมทั้งลงโทษผู้กระทำผิดกฎหมายเกี่ยวกับการประกอบวิชาชีพดังกล่าวซึ่งได้แก่ตำแหน่งที่ปฏิบัติหน้าที่ในวิชาชีพเฉพาะดังต่อไปนี้(ก)วิชาชีพเฉพาะกายภาพบำบัด(ข)วิชาชีพเฉพาะการเดินเรือ(ค)วิชาชีพเฉพาะการทันตแพทย์(ง)วิชาชีพเฉพาะการพยาบาล(จ)วิชาชีพเฉพาะการแพทย์(ฉ)วิชาชีพเฉพาะการสัตวแพทย์(ช)วิชาชีพเฉพาะเทคนิคการแพทย์(ซ)วิชาชีพเฉพาะเภสัชกรรม(ฌ)วิชาชีพเฉพาะวิศวกรรมเครื่องกล(ญ)วิชาชีพเฉพาะวิศวกรรมไฟฟ้า(ฎ)วิชาชีพเฉพาะวิศวกรรมไฟฟ้าสื่อสาร(ฏ)วิชาชีพเฉพาะวิศวกรรมโยธา(ฐ)วิชาชีพเฉพาะวิศวกรรมเหมืองแร่(ฑ)วิชาชีพเฉพาะสถาปัตยกรรม(๒)ตำแหน่งที่มีลักษณะงานวิชาชีพที่ต้องปฏิบัติโดยผู้สำเร็จการศึกษาในระดับปริญญาที่ไม่อาจมอบหมายให้ผู้มีคุณวุฒิอย่างอื่นปฏิบัติงานแทนได้และเป็นงานที่มีผลกระทบต่อชีวิตและทรัพย์สินของประชาชนอย่างเห็นได้ชัดอีกทั้งเป็นงานที่ขาดแคลนกำลังคนในภาคราชการซึ่งได้แก่ตำแหน่งที่ปฏิบัติหน้าที่ในวิชาชีพเฉพาะ ดังต่อไปนี้(ก)วิชาชีพเฉพาะฟิสิกส์รังสี(ข)วิชาชีพเฉพาะรังสีการแพทย์(ค)วิชาชีพเฉพาะวิศวกรรมชลประทาน(ง)วิชาชีพเฉพาะวิศวกรรมนิวเคลียร์(จ)วิชาชีพเฉพาะวิศวกรรมปิโตรเลียม(ฉ)วิชาชีพเฉพาะวิศวกรรมโลหการ(๓)ตำแหน่งที่มีลักษณะงานวิชาชีพที่ต้องปฏิบัติโดยผู้สำเร็จการศึกษาในระดับปริญญาที่ไม่อาจมอบหมายให้ผู้มีคุณวุฒิอย่างอื่นปฏิบัติงานแทนได้และเป็นงานทางวิทยาศาสตร์และเทคโนโลยีที่มีลักษณะในเชิงวิจัยและพัฒนาอีกทั้งเป็นงานที่ขาดแคลนกำลังคนในภาคราชการซึ่งได้แก่ตำแหน่งที่ปฏิบัติหน้าที่ในวิชาชีพเฉพาะ ดังต่อไปนี้(ก)วิชาชีพเฉพาะการผลิตไอโซโทป(ข)วิชาชีพเฉพาะกีฏวิทยารังสี(ค)วิชาชีพเฉพาะชีววิทยารังสี(ง)วิชาชีพเฉพาะนิวเคลียร์เคมี(จ)วิชาชีพเฉพาะนิวเคลียร์ฟิสิกส์(ฉ)วิชาชีพเฉพาะวิทยาการคอมพิวเตอร์(ช)วิชาชีพเฉพาะวิศวกรรมการเกษตร(ซ)วิชาชีพเฉพาะวิศวกรรมแผนที่(ฌ)วิชาชีพเฉพาะวิศวกรรมอากาศยาน(ญ)วิชาชีพเฉพาะวิศวกรรมอุทกศาสตร์มาตรา๖ตำแหน่งข้าราชการทหารที่จะได้รับเงินประจำตำแหน่งประเภทเชี่ยวชาญเฉพาะ(ชช.) ได้แก่ ตำแหน่งตั้งแต่ชั้นยศ พ.อ. อัตราเงินเดือน พ.อ. (พิเศษ) หรือ น.อ.อัตราเงินเดือน น.อ. (พิเศษ) ขึ้นไปที่ต้องปฏิบัติงานที่เป็นงานหลักของหน่วยงานโดยอาศัยพื้นฐานของความรู้ ประสบการณ์การฝึกฝนทฤษฎีหรือหลักวิชาอันเกี่ยวข้องกับงานและเป็นงานเชิงพัฒนาระบบหรือมาตรฐานของงานงานอนุรักษ์ตามภารกิจหรืองานที่ต้องปฏิบัติโดยผู้มีความรู้ ความสามารถหรือประสบการณ์เป็นอย่างสูงเฉพาะด้าน อันเป็นที่ยอมรับในวงการวิชาการหรือวงการด้านนั้น ๆ และต้องใช้ความเชี่ยวชาญเฉพาะด้านโดยมีคุณวุฒิการศึกษาตรงกับความเชี่ยวชาญเฉพาะด้านดังต่อไปนี้(๑)ด้านการข่าว(๒)ด้านการบิน(๓)ด้านการฝึกอบรม(๔)ด้านการสืบสวนสอบสวน(๕)ด้านขีปนาวุธ(๖)ด้านตรวจสอบบัญชี(๗)ด้านนิติการ(๘)ด้านวิเคราะห์งบประมาณ(๙)ด้านวิเคราะห์งานบุคคล(๑๐)ด้านวิเคราะห์นโยบายและแผน(๑๑)ด้านวิจัยสังคมศาสตร์(๑๒)ด้านวิชาการเกษตร(๑๓)ด้านวิชาการขนส่ง(๑๔)ด้านวิชาการควบคุมโรค(๑๕)ด้านวิชาการตรวจสอบบัญชี(๑๖)ด้านวิชาการธรณีวิทยา(๑๗)ด้านวิชาการบัญชี(๑๘)ด้านวิชาการประชาสัมพันธ์(๑๙)ด้านวิชาการพัฒนาชุมชน(๒๐)ด้านวิชาการละครและดนตรี(๒๑)ด้านวิชาการวิทยาศาสตร์การแพทย์(๒๒)ด้านวิชาการศึกษา(๒๓)ด้านวิชาการเศรษฐกิจ(๒๔)ด้านวิชาการสถิติ(๒๕)ด้านวิชาการสัตวบาล(๒๖)ด้านวิชาการสาธารณสุข(๒๗)ด้านวิชาการสุขศึกษา(๒๘)ด้านวิชาการสุขาภิบาล(๒๙)ด้านวิชาการอาหารและยา(๓๐)ด้านวิทยาศาสตร์(๓๑)ด้านวิศวกรรม(๓๒)ด้านเสนาธิการ(๓๓)ด้านสัตววิทยา(๓๔)ด้านอักษรศาสตร์(๓๕)ด้านอุตุนิยมวิทยามาตรา๗ตำแหน่งข้าราชการทหารที่จะได้รับเงินประจำตำแหน่งประเภทตุลาการพระธรรมนูญและอัยการทหารได้แก่ ตำแหน่งตั้งแต่ชั้นยศ พ.ท. หรือ น.ท. ขึ้นไป ดังต่อไปนี้(๑)ตุลาการพระธรรมนูญ(๒)อัยการ(๓)อัยการผู้ช่วยมาตรา๘[๒] ตำแหน่งข้าราชการทหารที่จะได้รับเงินประจำตำแหน่งประเภทวิชาการในสถาบันการศึกษาสังกัดกระทรวงกลาโหมได้แก่ ตำแหน่งดังต่อไปนี้(๑)ศาสตราจารย์(๒)รองศาสตราจารย์(๓)ผู้ช่วยศาสตราจารย์มาตรา๘/๑[๓]ตำแหน่งข้าราชการทหารที่จะได้รับเงินประจำตำแหน่งประเภทวิทยฐานะ ได้แก่ตำแหน่งที่ปฏิบัติงานด้านการสอน และมีวิทยฐานะดังต่อไปนี้(๑)ครูเชี่ยวชาญพิเศษ(๒)ครูเชี่ยวชาญ(๓)ครูชำนาญการพิเศษ(๔)ครูชำนาญการ(๕)ครูชำนาญการต้นการให้ข้าราชการทหารได้รับเงินประจำตำแหน่งประเภทวิทยฐานะในระดับใดให้เป็นไปตามหลักเกณฑ์และวิธีการที่กระทรวงกลาโหมกำหนดมาตรา ๙[๔]ข้าราชการทหารผู้ได้รับแต่งตั้งให้ดำรงตำแหน่งตามมาตรา ๓ มาตรา ๔ มาตรา ๕มาตรา ๖ และมาตรา ๗ ตำแหน่งใด ชั้นยศใด หรือชั้นยศและอัตราเงินเดือนใดและปฏิบัติหน้าที่หลักของตำแหน่งดังกล่าวให้ได้รับเงินประจำตำแหน่งในอัตราสำหรับตำแหน่งนั้น ชั้นยศนั้น หรือชั้นยศและอัตราเงินเดือนนั้นของประเภทบริหารระดับสูง ประเภทบริหารระดับกลาง ประเภทวิชาชีพเฉพาะ (วช.)ประเภทเชี่ยวชาญเฉพาะ (ชช.) ประเภทตุลาการพระธรรมนูญและอัยการทหาร แล้วแต่กรณีตามบัญชีอัตราเงินประจำตำแหน่งข้าราชการทหารท้ายกฎหมายว่าด้วยระเบียบข้าราชการทหารข้าราชการทหารผู้ได้รับเงินประจำตำแหน่งตามมาตรา๓ มาตรา ๔ มาตรา ๕ มาตรา ๖ และมาตรา ๗ อยู่แล้วถ้าต่อมาได้รับแต่งตั้งและปฏิบัติหน้าที่หลักในตำแหน่งสูงขึ้น โดยเป็นตำแหน่งที่มีเงินประจำตำแหน่งในอัตรามากกว่าที่ได้รับอยู่แต่ยังไม่ได้รับชั้นยศสูงขึ้นให้ได้รับเงินประจำตำแหน่งตามอัตราเดิมต่อไปจนกว่าจะได้รับยศสูงขึ้นมาตรา ๙/๑[๕]ข้าราชการทหารผู้ได้รับแต่งตั้งให้ดำรงตำแหน่งตามมาตรา ๘ และปฏิบัติหน้าที่หลักของตำแหน่งดังกล่าวให้ได้รับเงินประจำตำแหน่งประเภทวิชาการในสถาบันการศึกษาสังกัดกระทรวงกลาโหมตามบัญชีอัตราเงินประจำตำแหน่งข้าราชการทหารท้ายกฎหมายว่าด้วยระเบียบข้าราชการทหารในอัตราดังต่อไปนี้(๑) ศาสตราจารย์ ให้ได้รับเงินประจำตำแหน่งในอัตรา ๑๓,๐๐๐ บาท ต่อเดือน เว้นแต่ข้าราชการทหารซึ่งผ่านการประเมินตามหลักเกณฑ์และวิธีการที่กระทรวงกลาโหมกำหนดให้ได้รับเงินประจำตำแหน่งในอัตรา ๑๕,๖๐๐ บาท ต่อเดือน(๒)รองศาสตราจารย์ ให้ได้รับเงินประจำตำแหน่งในอัตรา ๕,๖๐๐ บาทต่อเดือน เว้นแต่ข้าราชการทหารซึ่งได้รับเงินเดือนไม่ต่ำกว่าอัตราเงินเดือนในระดับน.๕ ชั้น ๑ ของบัญชีอัตราเงินเดือนข้าราชการทหาร ทหารกองประจำการและนักเรียนในสังกัดกระทรวงกลาโหม ท้ายกฎหมายว่าด้วยระเบียบข้าราชการทหารให้ได้รับเงินประจำตำแหน่งในอัตรา ๙,๙๐๐ บาท ต่อเดือน(๓)ผู้ช่วยศาสตราจารย์ ให้ได้รับเงินประจำตำแหน่งในอัตรา ๓,๕๐๐บาท ต่อเดือน เว้นแต่ข้าราชการทหารซึ่งได้รับเงินเดือนไม่ต่ำกว่าอัตราเงินเดือนในระดับน.๔ ชั้น ๑ ของบัญชีอัตราเงินเดือนข้าราชการทหาร ทหารกองประจำการและนักเรียนในสังกัดกระทรวงกลาโหม ท้ายกฎหมายว่าด้วยระเบียบข้าราชการทหารให้ได้รับเงินประจำตำแหน่งในอัตรา ๕,๖๐๐ บาท ต่อเดือนมาตรา๙/๒[๖] ข้าราชการทหารผู้ได้รับแต่งตั้งให้ดำรงตำแหน่งและมีวิทยฐานะตามมาตรา๘/๑ และปฏิบัติหน้าที่หลักของตำแหน่งดังกล่าวให้ได้รับเงินประจำตำแหน่งประเภทวิทยฐานะตามบัญชีอัตราเงินประจำตำแหน่งข้าราชการทหารท้ายกฎหมายว่าด้วยระเบียบข้าราชการทหารในอัตราดังต่อไปนี้(๑)ครูเชี่ยวชาญพิเศษ ให้ได้รับเงินประจำตำแหน่งในอัตรา ๑๓,๐๐๐บาท ต่อเดือน เว้นแต่ข้าราชการทหารซึ่งได้รับเงินเดือนสูงกว่าอัตราเงินเดือนในระดับน.๖ ชั้นสูงสุด ของบัญชีอัตราเงินเดือนข้าราชการทหารทหารกองประจำการ และนักเรียนในสังกัดกระทรวงกลาโหมท้ายกฎหมายว่าด้วยระเบียบข้าราชการทหาร ให้ได้รับเงินประจำตำแหน่งในอัตรา ๑๕,๖๐๐ บาท ต่อเดือน(๒) ครูเชี่ยวชาญ ครูชำนาญการพิเศษ ครูชำนาญการ และครูชำนาญการต้นให้ได้รับเงินประจำตำแหน่งในอัตราสำหรับระดับวิทยฐานะนั้นตามบัญชีอัตราเงินประจำตำแหน่งข้าราชการทหารท้ายกฎหมายว่าด้วยระเบียบข้าราชการทหารมาตรา๑๐ ข้าราชการทหารซึ่งได้รับเงินประจำตำแหน่งสำหรับตำแหน่งที่ได้รับแต่งตั้งตำแหน่งใดหากได้รับคำสั่งให้ไปปฏิบัติหน้าที่อื่นและมิได้ปฏิบัติหน้าที่หลักของตำแหน่งที่ตนดำรงอยู่ไม่มีสิทธิได้รับเงินประจำตำแหน่งนั้นตั้งแต่วันที่ไม่ได้ปฏิบัติหน้าที่หลักของตำแหน่งที่ตนดำรงอยู่เว้นแต่ในกรณีที่ได้รับคำสั่งให้ไปปฏิบัติหน้าที่อื่นที่มีลักษณะงานวิชาชีพหรือเชี่ยวชาญเฉพาะด้านเหมือนหน้าที่หลักของตำแหน่งที่ตนดำรงอยู่เดิมให้ได้รับเงินประจำตำแหน่งในอัตราของตำแหน่งเดิมต่อไปมาตรา๑๑ข้าราชการทหารซึ่งได้รับแต่งตั้งให้ดำรงตำแหน่งที่ได้รับเงินประจำตำแหน่งและปฏิบัติหน้าที่หลักของตำแหน่งนั้นไม่เต็มเดือนในเดือนใดให้ได้รับเงินประจำตำแหน่งสำหรับเดือนนั้นตามส่วนจำนวนวันที่ได้ดำรงตำแหน่งและปฏิบัติหน้าที่หลักของตำแหน่งดังกล่าวมาตรา๑๒[๗]ข้าราชการทหารซึ่งได้รับแต่งตั้งให้ดำรงตำแหน่งที่มีสิทธิได้รับเงินประจำตำแหน่งและได้ปฏิบัติหน้าที่หลักของตำแหน่งนั้นเกินหนึ่งตำแหน่งให้ได้รับเงินประจำตำแหน่งสำหรับตำแหน่งที่มีสิทธิได้รับเงินประจำตำแหน่งสูงสุดเพียงตำแหน่งเดียวเว้นแต่ข้าราชการทหารซึ่งได้รับแต่งตั้งให้ดำรงตำแหน่งประเภทบริหารของสถาบันการศึกษาสังกัดกระทรวงกลาโหมที่จัดการศึกษาระดับอุดมศึกษาระดับปริญญาที่กำหนดให้เป็นตำแหน่งประเภทวิชาการอีกประเภทหนึ่งให้ได้รับเงินประจำตำแหน่งประเภทบริหารโดยไม่ตัดสิทธิการได้รับเงินประจำตำแหน่งประเภทวิชาการตามตำแหน่งวิชาการที่ตนครองอยู่มาตรา๑๓ ข้าราชการทหารซึ่งดำรงตำแหน่งที่มีสิทธิได้รับเงินประจำตำแหน่งและได้รับคำสั่งให้ไปปฏิบัติหน้าที่ในตำแหน่งประเภทเดียวกันที่มีสิทธิได้รับเงินประจำตำแหน่งและได้ปฏิบัติหน้าที่หลักในตำแหน่งที่ตนไปปฏิบัติหน้าที่ให้ได้รับเงินประจำตำแหน่งตามอัตราเดิมของตนต่อไปในกรณีที่ข้าราชการทหารซึ่งดำรงตำแหน่งที่มีสิทธิได้รับเงินประจำตำแหน่งได้รับคำสั่งให้ไปปฏิบัติหน้าที่หรือรักษาราชการแทนหรือรักษาการในตำแหน่งที่มีสิทธิได้รับเงินประจำตำแหน่งต่างประเภทกันให้ได้รับเงินประจำตำแหน่งในอัตราของตำแหน่งเดิมต่อไปนับแต่วันที่เข้าปฏิบัติหน้าที่ในตำแหน่งที่ได้รับแต่งตั้งให้ปฏิบัติหน้าที่หรือรักษาราชการแทน หรือรักษาการในตำแหน่ง แล้วแต่กรณีแต่ทั้งนี้ต้องไม่เกินหกเดือนมาตรา๑๔ ให้ตำแหน่งข้าราชการทหารตามมาตรา๒๓ (๖) และมาตรา ๒๓ ทวิ (๖)แห่งพระราชกฤษฎีกาการได้รับเงินประจำตำแหน่งของข้าราชการและผู้ดำรงตำแหน่งผู้บริหารซึ่งไม่เป็นข้าราชการ พ.ศ. ๒๕๓๘ซึ่งแก้ไขเพิ่มเติมโดยพระราชกฤษฎีกาการได้รับเงินประจำตำแหน่งของข้าราชการและผู้ดำรงตำแหน่งผู้บริหารซึ่งไม่เป็นข้าราชการ(ฉบับที่ ๓) พ.ศ. ๒๕๔๐ ที่ กขท. กำหนดก่อนวันที่พระราชกฤษฎีกานี้มีผลใช้บังคับเป็นตำแหน่งข้าราชการทหารตามมาตรา ๓ (๖) และมาตรา ๔ (๖) แห่งพระราชกฤษฎีกานี้แล้วแต่กรณีมาตรา๑๕ให้รัฐมนตรีว่าการกระทรวงกลาโหมรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์ เวชชาชีวะนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่มาตรา๑๒ วรรคสาม แห่งพระราชบัญญัติระเบียบข้าราชการทหารพ.ศ. ๒๕๒๑ ซึ่งแก้ไขเพิ่มเติมโดยพระราชบัญญัติระเบียบข้าราชการทหาร (ฉบับที่ ๗)พ.ศ. ๒๕๕๑บัญญัติให้ข้าราชการทหารตำแหน่งใดจะได้รับเงินประจำตำแหน่งท้ายพระราชบัญญัติดังกล่าวในอัตราใดให้เป็นไปตามที่กำหนดในพระราชกฤษฎีกา จึงจำเป็นต้องตราพระราชกฤษฎีกานี้ พระราชกฤษฎีกาการได้รับเงินประจำตำแหน่งของข้าราชการทหาร(ฉบับที่ ๒) พ.ศ. ๒๕๕๖[๘]มาตรา ๒พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ :- เหตุผลในการประกาศใช้พระราชกฤษฎีกาฉบับนี้ คือโดยที่พระราชกฤษฎีกาการได้รับเงินประจำตำแหน่งของข้าราชการทหาร พ.ศ. ๒๕๕๓กำหนดตำแหน่งข้าราชการทหารที่จะได้รับเงินประจำตำแหน่งประเภทวิชาการในโรงเรียนทหารและกำหนดให้ข้าราชการทหารผู้ได้รับแต่งตั้งให้ดำรงตำแหน่งทางวิชาการในโรงเรียนทหารได้รับเงินประจำตำแหน่งตามบัญชีอัตราเงินประจำตำแหน่งข้าราชการทหารท้ายพระราชบัญญัติระเบียบข้าราชการทหารพ.ศ. ๒๕๒๑ ซึ่งแก้ไขเพิ่มเติมโดยพระราชบัญญัติระเบียบข้าราชการทหาร (ฉบับที่ ๗)พ.ศ. ๒๕๕๑ ยังไม่ครอบคลุมถึงข้าราชการทหารซึ่งดำรงตำแหน่งทางวิชาการในสถาบันการศึกษาอื่นในสังกัดกระทรวงกลาโหมสมควรแก้ไขเพิ่มเติมพระราชกฤษฎีกาดังกล่าวเพื่อให้ข้าราชการทหารซึ่งดำรงตำแหน่งทางวิชาการในสถาบันการศึกษาสังกัดกระทรวงกลาโหมทุกสถาบันที่จัดการศึกษาในระดับปริญญาตรีขึ้นไปได้รับเงินประจำตำแหน่งประเภทวิชาการและสอดคล้องกับพระราชบัญญัติระเบียบข้าราชการทหาร พ.ศ. ๒๕๒๑ ซึ่งแก้ไขเพิ่มเติมโดยพระราชบัญญัติระเบียบข้าราชการทหาร (ฉบับที่ ๘)พ.ศ. ๒๕๕๖ จึงจำเป็นต้องตราพระราชกฤษฎีกานี้พระราชกฤษฎีกาการได้รับเงินประจำตำแหน่งของข้าราชการทหาร(ฉบับที่ ๓) พ.ศ. ๒๕๖๑[๙]มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๘ข้าราชการทหารซึ่งได้รับเงินประจำตำแหน่งประเภทวิชาการในสถาบันการศึกษาสังกัดกระทรวงกลาโหมในอัตราใดอยู่ในวันก่อนวันที่พระราชกฤษฎีกานี้ใช้บังคับให้ยังคงได้รับเงินประจำตำแหน่งประเภทวิชาการในอัตรานั้นต่อไปมาตรา ๙ให้รัฐมนตรีว่าการกระทรวงกลาโหมรักษาการตามพระราชกฤษฎีกานี้หมายเหตุ:- เหตุผลในการประกาศใช้พระราชกฤษฎีกาฉบับนี้ คือโดยที่เป็นการสมควรแก้ไขเพิ่มเติมหลักเกณฑ์เกี่ยวกับการได้รับเงินประจำตำแหน่งประเภทวิชาการในสถาบันการศึกษาสังกัดกระทรวงกลาโหมโดยไม่นำชั้นยศทางทหารมาเป็นหลักเกณฑ์ในการพิจารณาการดำรงตำแหน่งทางวิชาการเพื่อส่งเสริมและสร้างแรงจูงใจในการสร้างผลงานทางวิชาการของข้าราชการทหารผู้ดำรงตำแหน่งดังกล่าวและเพิ่มเติมหลักเกณฑ์เกี่ยวกับการได้รับเงินประจำตำแหน่งประเภทวิทยฐานะ เพื่อให้ข้าราชการทหารผู้ปฏิบัติงานด้านการสอนมีสิทธิได้รับเงินวิทยฐานะอันจะเป็นการสร้างขวัญกำลังใจและเป็นไปโดยสอดคล้องกับภาระหน้าที่รวมทั้งเพิ่มเติมหลักเกณฑ์การได้รับเงินประจำตำแหน่งของผู้ดำรงตำแหน่งประเภทบริหารของสถาบันการศึกษาสังกัดกระทรวงกลาโหมที่เป็นตำแหน่งประเภทวิชาการอีกประเภทหนึ่ง จึงจำเป็นต้องตราพระราชกฤษฎีกานี้พิมพ์มาดา/เพิ่มเติม๑๘ เมษายน ๒๕๖๑นุสรา/ตรวจ๑๙ เมษายน ๒๕๖๑[๑]ราชกิจจานุเบกษา เล่ม ๑๒๗/ตอนที่ ๔๑ ก/หน้า ๑๐/๒ กรกฎาคม ๒๕๕๓[๒] มาตรา๘ แก้ไขเพิ่มเติมโดยพระราชกฤษฎีกาการได้รับเงินประจำตำแหน่งของข้าราชการทหาร (ฉบับที่๓) พ.ศ. ๒๕๖๑[๓] มาตรา๘/๑ เพิ่มโดยพระราชกฤษฎีกาการได้รับเงินประจำตำแหน่งของข้าราชการทหาร (ฉบับที่ ๓)พ.ศ. ๒๕๖๑[๔] มาตรา๙ แก้ไขเพิ่มเติมโดยพระราชกฤษฎีกาการได้รับเงินประจำตำแหน่งของข้าราชการทหาร(ฉบับที่ ๓) พ.ศ. ๒๕๖๑[๕] มาตรา๙/๑ เพิ่มโดยพระราชกฤษฎีกาการได้รับเงินประจำตำแหน่งของข้าราชการทหาร (ฉบับที่ ๓)พ.ศ. ๒๕๖๑[๖] มาตรา๙/๒ เพิ่มโดยพระราชกฤษฎีกาการได้รับเงินประจำตำแหน่งของข้าราชการทหาร (ฉบับที่ ๓)พ.ศ. ๒๕๖๑[๗] มาตรา๑๒ แก้ไขเพิ่มเติมโดยพระราชกฤษฎีกาการได้รับเงินประจำตำแหน่งของข้าราชการทหาร (ฉบับที่๓) พ.ศ. ๒๕๖๑[๘] ราชกิจจานุเบกษาเล่ม ๑๓๐/ตอนที่ ๓๖ ก/หน้า ๕/๒๓ เมษายน ๒๕๕๖[๙] ราชกิจจานุเบกษาเล่ม ๑๓๕/ตอน ๑๙ ก/หน้า ๖๓/๒๗ มีนาคม ๒๕๖๑